גוט גוט

גוט גוט (באנגלית: Gout Gout; נולד ב-29 בדצמבר 2007) הוא אצן אוסטרלי. הוא מחזיק בשיא האוסטרלי והאוקיאני בריצת 200 מטר, עם זמן של 20.02 שניות שנקבע בשנת 2025.

 ראשית חייו 
גוט נולד באיפסוויץ', קווינסלנד, להורים מדרום סודאן שעברו לאוסטרליה שנתיים לפני לידתו. הוא לומד בבית הספר התיכון איפסוויץ' בדרום-מזרח קווינסלנד. בילדותו שיחק גוט כדורגל והעריץ את כריסטיאנו רונאלדו כשחקן הכדורגל האהוב עליו, לפני שהחליט להתמקד באתלטיקה.

על פי דברי אביו של גוט, בונה, כאשר הוא ואשתו מוניקה ברחו מדרום סודאן למצרים, לפני שעברו לאוסטרליה, שם המשפחה שונה עקב טעות בתרגום מהשפה הערבית. האיות הנכון של השם צריך להיות "גואט" (Guot),מבוטא כ-Gwot אך הרישומים האוסטרליים לא תוקנו. לכן, "גוט" (Gout) נשאר שמו הרשמי.

 קריירה 
גוט הוא מחזיק השיא האוסטרלי לריצת 100 מטר ו-200 מטר מתחת לגיל 16. ב-2022, בגיל 14, רץ 100 מטר ב-10.57 שניות. באפריל 2023, בגיל 15, שבר לראשונה את השיא האוסטרלי לגברים מתחת לגיל 18 בריצת 200 מטר, עם זמן של 20.87 שניות, זכה במדליית זהב בגמר ה-200 מטר באליפות אתלטיקה לנוער האוסטרלית בבריזבן.

במרץ 2024, רץ זמן אישי של 10.29 שניות וזכה במקום הראשון בתחרות 100 מטר לגברים מתחת לגיל 18 באליפות האתלטיקה של קווינסלנד בבריזבן. באפריל 2024, זכה בתואר אלוף אוסטרליה ב-100 מטר לגברים מתחת לגיל 20, עם זמן של 10.48 שניות. באוגוסט 2024 הוא ייצג את אוסטרליה באליפות העולם באתלטיקה עד גיל 20 בלימה בירת פרו, שם זכה במדליית כסף בריצת 200 מטר עם זמן אישי של 20.60 שניות.(-0.7 מ/ש)

ב-18 באוקטובר 2024, השתתף באליפות ה-GPS באתלטיקה,התחרות נקראת - GPS Track & Field Championships שם זכה בטרבל בריצת 100 מטר, 200 מטר ו-400 מטר עם זמנים של 10.36 שניות ב-100 מטר, 20.86 שניות ב-200 מטר ו-47.57 שניות ב-400 מטר.

ב-28 באוקטובר 2024, חתם על חוזה ראשון עם אדידס. ב-3 נובמבר, באליפות בתי הספר של קווינסלנד, בשלב המוקדמות שבר את השיא האוקיאני בריצת 200 מטר שרץ 20.29 שניות.(+1.2 מ/ש) בנוסף לשיא האוקיאני עד גיל 20 ששבר, הוא הפך לאתלט האוסטרלי הרביעי הכי מהיר בהיסטוריה בריצת 200 מטר והכי מהיר מאז 1993. תוצאה זו ממקמת אותו במקום הרביעי בהיסטוריה של רצים מתחת לגיל 18, אחרי אריון נייטון, יוסיין בולט ופוריפול בונסון.

ב-6 בדצמבר 2024, באליפות אתלטיקה לבתי ספר אוסטרליים, רץ זמן אישי של 10.04 שניות(+3.4 מ/ש) בשלב המוקדמות של ריצת 100 מטר וזכה במקום הראשון. זמן זה היה הרביעי הכי מהיר בהיסטוריה לרצים מתחת לגיל 18, והחמישי הכי מהיר בכל הזמנים על ידי אוסטרלי. בשלב הגמר ניצח עם זמן של 10.17 שניות,(+0.9 מ/ש) ושבר את השיא האוסטרלי עד גיל 18 שהיה שייך לשחקן האתלטיקה סבסטיאן סולטנה. למחרת, בגמר ה-200 מטר, רץ 20.04 שניות, זמן שמיקם אותו במקום השני בהיסטוריה לרצים מתחת לגיל 18, והפך אותו לאתלט השני בהיסטוריה שעקף את שיא העולם של יוסיין בולט בריצה זו. בנוסף שבר את השיא האוסטרלי שהיה שייך מאז 1968 לפיטר נורמן.

 שיאים אישיים 
 ריצת 60 מטר: 6.98 שניות (2024)
 ריצת 100 מטר: 10.17 שניות (2024)
 ריצת 200 מטר: 20.02 שניות (2025) שיא אוסטרלי, שיא אוקיאני
 ריצת 400 מטר: 47.47 שניות (2024)

קישורים חיצוניים

 הערות שוליים 

קטגוריה:אצנים אוסטרלים